Държавен вестник, бр. 57, 2015 г., стр. 35

БРОЙ  57	
Д Ъ Р Ж А В Е Н  В Е С Т Н И К 	
СТР.  35  
(2) Изплащането на парични обезщетения 
и помощи се извършва чрез преводи в евро 
или в друга конвертируема валута, посочена 
в международен договор, по лична банкова 
сметка, посочена от лицето.
Раздел VI
Спорове
Чл. 47. (1) Ако се установи, че лицето 
няма право на парично обезщетение или на 
парична помощ, длъжностното лице, на което 
е възложено ръководството по изплащането на 
паричните обезщетения и помощи, или друго 
длъжностно лице, определено от ръководи­
теля на ТП на НОИ, издава разпореждане за 
отказ в срок до 10 работни дни от постъпване 
в НОИ на данните от издадените болнични 
листове и представяне на удостоверенията по 
образец съгласно приложения № 9 – 11 или на 
заявленията-декларации по образец съгласно 
приложения № 15 – 18.
(2) Екземпляр от разпореждането се из­
праща на лицето с обратна разписка чрез 
лицензиран пощенски оператор в 3-дневен 
срок от издаването му.
(3) Разпореждането за отказ може да се 
обжалва в 14-дневен срок от получаването 
му пред ръководителя на ТП на НОИ по реда 
на чл. 117 КСО. 
(4) Споровете относно правото и размера 
на паричните обезщетения и помощи се ре­
шават по реда на чл. 117 КСО.
Допълнителни разпоредби
§ 1. (1) По смисъла на наредбата „съответ­
ното ТП на НОИ“ е, както следва:
1. за самоосигуряващите се лица – ТП на 
НОИ по постоянен адрес на физическото лице;
2. за местните юридически лица – ТП на 
НОИ по седалище;
3. за неперсонифицираните дружества и 
осигурителните каси – ТП на НОИ по адрес 
на управление;
4. за чуждестранните търговски представи­
телства – ТП на НОИ по адрес на търговското 
представителство;
5. за клон на чуждестранно лице – ТП 
на НОИ по седалище на клона, съответно 
по адрес на управление на поделението или 
представителството;
6. за осигурителите и самоосигуряващите се 
лица, регистрирани в ТД „Големи данъкоплат­
ци и осигурители“ на Националната агенция 
за приходите – ТП на НОИ по седалище на 
юридическото лице и по постоянен адрес на 
физическото лице;
7. за клоновете и поделенията, вписани с 
13-значен ЕИК – ТП на НОИ по седалище, 
съответно по адрес на управление.
(2) Осигурител, който има обособена/и 
дейност/и на територията на няколко ТП на 
НОИ, може да представя документи за изпла­
щане на паричните обезщетения във всяко 
от поделенията, на територията на което се 
извършва съответната обособена дейност. Това 
поделение се счита за „съответно ТП на НОИ“, 
като промяната се извършва с подаване на 
заявление-декларация по образец съгласно 
приложение № 20 от осигурителя в ТП на 
НОИ по дейността.
§ 2. (1) По смисъла на наредбата „осигури­
тел“ е всяко физическо лице, юридическо лице 
или неперсонифицирано дружество, както и 
други организации, които имат задължение 
по закон да внасят осигурителни вноски за 
други физически лица.
(2) По смисъла на наредбата „осигурител“ 
за морските лица са техните работодатели.
(3) По смисъла на наредбата „осигурител“ 
за лицата по чл. 4, ал. 9 КСО са техните съп­
рузи – самоосигуряващи се лица по чл. 4, 
ал. 3, т. 1 и 4 КСО.
Преходни и заключителни разпоредби
§ 3. Болнични листове, издадени преди 1 
януари 2015 г. върху бланка „Болничен лист 
за временна неработоспособност“, се пред­
ставят в съответното ТП на НОИ по реда на 
отменената Наредба за изчисляване и изпла­
щане на паричните обезщетения и помощи от 
държавното обществено осигуряване.
§ 4. Документи за изплащане на парични 
обезщетения и за промяна на обстоятелствата, 
свързани с изплащането на паричните обез­
щетения, представени до 31 декември 2015 г. 
на осигурителите или дружествата, чрез които 
се осигуряват съдружниците в търговски дру­
жества, собствениците на ЕООД и физичес­
ките лица – членове на неперсонифицирани 
дружества, се представят в съответното ТП 
на НОИ по реда на отменената Наредба за 
изчисляване и изплащане на паричните обез­
щетения и помощи от държавното обществено 
осигуряване.
§ 5. Документи за промяна на обстоятел­
ствата, свързани с изплащането на паричните 
обезщетения, документите за изплащане на 
които са представени в НОИ до 31 декември 
2015 г., се представят в съответното ТП на 
НОИ по реда на отменената Наредба за из­
числяване и изплащане на паричните обезще­
тения и помощи от държавното обществено 
осигуряване.
§ 6. До 30 юни 2016 г. сроковете по чл. 39, 
ал. 1 и 3 и по чл. 47, ал. 1 са до 15 работни дни.
§ 7. Договорите с банки, сключени по 
реда на отменената Наредба за изчисляване 
и изплащане на паричните обезщетения и 
помощи от държавното обществено осигуря­
ване, запазват своето действие. 
§ 8. Наредбата се приема на основание 
чл. 41, ал. 5 и чл. 54к КСО.
§ 9. Изпълнението на наредбата се възлага 
на управителя на Националния осигурителен 
институт. 
§ 10. Наредбата влиза в сила от 1 януари 
2016 г. с изключение на чл. 18 и 19, които 
влизат в сила от 1 декември 2015 г.